Document ID: 31994R3083

ΚΑΝΟΝΙΣΜΟΣ (ΕΚ) αριθ. 3083/94 ΤΗΣ ΕΠΙΤΡΟΠΗΣ της 16ης Δεκεμβρίου 1994 με τον οποίο τροποποιούνται τα ενδεικτικά ανώτατα όρια που προβλέπονται στον κανονισμό (ΕΟΚ) αριθ. 1112/93 στο πλαίσιο του συμπληρωματικού μηχανισμού στις συναλλαγές (ΣΜΣ) για τις συναλλαγές με την Ισπανία και την Πορτογαλία στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ισπανίας και της Πορτογαλίας, και ιδίως για την Ισπανία το άρθρο 83 και για την Πορτογαλία το άρθρο 251,
Εκτιμώντας:
ότι στον κανονισμό (ΕΟΚ) αριθ. 1112/93 της Επιτροπής (1), όπως τροποποιήθηκε τελευταία από τον κανονισμό (ΕΚ) αριθ. 2506/94 (2), έχουν ορισθεί, για το 1994, οι λεπτομέρειες εφαρμογής του συμπληρωματικού μηχανισμού στις συναλλαγές στον τομέα του βοείου κρέατος, και ιδίως τα ενδεικτικά ανώτατα όρια που αφορούν ορισμένες ομάδες προϊόντων, τα οποία είναι δυνατόν να εισάγονται στην Ισπανία και την Πορτογαλία προερχόμενα από την Κοινότητα, με τη σύνθεση που αυτή είχε στις 31 Δεκεμβρίου 1985-
ότι, για να προωθηθεί η ενσωμάτωση στην κοινοτική αγορά της ισπανικής και της πορτογαλικής αγοράς - λαμβάνοντας ταυτοχρόνως υπόψη την εξέλιξή τους - είναι απαραίτητο να αυξηθούν αισθητά αυτά τα ανώτατα όρια για το 1995-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα του κανονισμού (ΕΟΚ) αριθ. 1112/93 αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1994.

Labels: 3
18
6